EkBass/fiwiki-20250220-pages-articles huggingface dataset:
Hubert Theophil Simar

Hubert Theophil Simar (13. joulukuuta 1835 Eupen – 24. toukokuuta 1902) oli saksalainen roomalaiskatolinen arkkipiispa. Hänet vihittiin diakoniksi 1. syyskuuta 1858 ja papiksi 2. toukokuuta 1859. Hänet valittiin Paderbornin hiippakunnan johtoon 25. kesäkuuta 1891, ja piispaksi vihkiminen seurasi 25. helmikuuta 1892. Pääkonsekraattorina toimi Philipp Krementz.Catholic- Hierarchy.org: Archbishop Hubert Theophil Simar 24\. lokakuuta 1899 Simar valittiin Kölnin arkkipiispaksi, ja hänet asetettiin tähän virkaan 20. helmikuuta 1900. Hän kuoli 66-vuotiaana virassa. Krementz oli hänen edeltäjänsä Kölnin arkkipiispana, ja häntä seurasi Anton Hubert Fischer.Catholic-Hierarchy.org: Archdiocese of Köln {Cologne} == Lähteet == Luokka:Saksalaiset papit Luokka:Katoliset arkkipiispat Luokka:Vuonna 1835 syntyneet Luokka:Vuonna 1902 kuolleet
Omero Bonoli

Omero Bonoli (17. syyskuuta 1909 Ravenna – maaliskuu 1934) oli italialainen voimistelija ja olympiamitalisti. Hän kilpaili vuoden 1932 kesäolympialaisissa Los Angelesissa ja sai siellä hopeaa hevosessa.Omero Bonoli Bio, Stats, and Results | Olympics at Sports-Reference.com == Lähteet == Luokka:Italialaiset voimistelijat Luokka:Italialaiset olympiamitalistit Luokka:Vuonna 1909 syntyneet Luokka:Vuonna 1934 kuolleet
Rowland Wolfe

Merrill Rowland Wolfe (8. lokakuuta 1914 Dallas, Texas – 14. tammikuuta 2010 Conroe, Texas) oli yhdysvaltalainen voimistelija ja olympiavoittaja. Hän kilpaili vuoden 1932 kesäolympialaisissa Los Angelesissa ja voitti siellä volttisarjassa kultaa. Wolfella oli oppiarvo kemiassa, ja hän työskenteli muun muassa Manhattan-projektin parissa.Rowland Wolfe Bio, Stats, and Results | Olympics at Sports-Reference.com == Lähteet == Luokka:Yhdysvaltalaiset telinevoimistelijat Luokka:Yhdysvaltalaiset olympiavoittajat Luokka:Vuonna 1914 syntyneet Luokka:Vuonna 2010 kuolleet
Giovanni Lattuada

Giovanni Lattuada (12. tammikuuta 1905 Caronno Pertusella – 16. huhtikuuta 1984) oli italialainen voimistelija. Hän kilpaili vuoden 1932 kesäolympialaisissa Los Angelesissa. Hän sai siellä pronssia renkaissa ja osallistui myös rekkiin, jossa jäi 12. sijalle.Giovanni Lattuada Bio, Stats, and Results | Olympics at Sports-Reference.com == Lähteet == Luokka:Italialaiset voimistelijat Luokka:Italialaiset olympiamitalistit Luokka:Vuonna 1905 syntyneet Luokka:Vuonna 1984 kuolleet
Heinz Förstendorf

Heinz Förstendorf (28. joulukuuta 1907 Leipzig – 2. syyskuuta 1988) oli saksalainen maahockeypelaaja ja olympiamitalisti. Hän kilpaili vuoden 1928 kesäolympialaisissa Amsterdamissa ja kuului siellä lajissa pronssia saaneeseen miesten joukkueeseen.Heinz Foerstendorf Bio, Stats, and Results | Olympics at Sports-Reference.com == Lähteet == Luokka:Saksalaiset maahockeypelaajat Luokka:Saksalaiset olympiamitalistit Luokka:Vuonna 1907 syntyneet Luokka:Vuonna 1988 kuolleet
George Gulack

George Julius Gulack (12. toukokuuta 1905 Riika, Latvia – 27. heinäkuuta 1987 Boca Raton, Florida, Yhdysvallat) oli latvialaissyntyinen voimistelija ja olympiavoittaja. Hän lähti Yhdysvaltoihin vuonna 1922 ja edusti sitä vuoden 1932 kesäolympialaisissa Los Angelesissa, jossa hän voitti renkaissa kultaa. Myöhemmin Gulack toimi muun muassa Yhdysvaltain olympiakomitean jäsenenä (1934–1958).George Gulack Bio, Stats, and Results | Olympics at Sports-Reference.com Gulack otettiin International Jewish Sports Hall of Fameen vuonna 1984.International Jewish Sports Hall of Fame: George Gulack == Lähteet == Luokka:Yhdysvaltalaiset telinevoimistelijat Luokka:Yhdysvaltalaiset olympiavoittajat Luokka:Latvialaiset henkilöt Luokka:Vuonna 1905 syntyneet Luokka:Vuonna 1987 kuolleet
Vybiti

Vybiti () on maalaiskunta ja sen keskuskylä Novgorodin alueen Soltsyn piirissä Venäjällä. Se sijaitsee Šelonin sivujoen Kološkan varrella 10 kilometriä Soltsysta kaakkoon.Dokument, s. 18. Kylässä on 1 000 ja kunnassa 1 500 asukasta (vuonna 2009)Dokument, s. 42.. ==Maantiede ja asutus== Vybitin kunnan pinta-ala on 304,03 neliökilometriäDokument, s. 21.. Se rajoittuu koillisessa Novgorodin alueen Šimskin ja kaakossa Volotin piireihin, etelässä Pihkovan alueeseen sekä lännessä Soltsyn piirin Gorkin, Dubrovon ja Soltsyn kuntiin. Pinta-alasta 48,9 % on metsää ja 26,5 % maatalousmaataDokument, s. 104.. Kunta sijaitsee Ilmajärven alangon länsiosassa. Sen alueella virtaavat Šelon, Ilovjonka, Kološka ja Borovjonka.Dokument, s. 22. Keskuskylän lisäksi kuntaan kuuluu 39 muuta kylää: Berežok, Blošno, Dolga, Dovorets, Dudanovo, Gorodok, Grjada, Ilemjonka, Ilovjonka, Kuk, Lanskije Gorki, Malinovka, Mjakovo, Morsino, Nikolskoje Zagorodištše, Novyje Gorki, Oberjotka, Osinovik, Ostrov, Retški, Šapkovo, Šavkovo, Svetlitsy, Selištše, Serednja, Solovjovo, Somino, Staroje Zagorodištše, Strotšitsy, Suhlovo, Tsiviljovo, Tsypino, Upolzy, Vjoska, Volnaja Ljatška, Volnoje Zagorodištše, Zapolje, Zehniha ja ZeljonajaDokument, s. 20.. Vybitin jälkeen toiseksi suurin asutuskeskus on runsaan sadan asukkaan Svetlitsy. Kuudessa kylässä ei ole lainkaan vakituista asutusta. ==Liikenne ja talous== Kunnan kautta kulkee Jaželbitsyn, Demjanskin, Staraja Russan ja Soltsyn välinen maantie sekä Bologojen ja Dnon välinen rautatie, jolla on Mjakovon asema. Vybitistä on linja-autoyhteydet Soltsyyn, Volotiin ja NovgorodiinDokument, s. 72.. Seudun pääelinkeino on maatalous, jota harjoittaa kaksi maatalousyritystä ja kolme yksityistilaa. Teollisuutta edustaa leipomo.Dokument, s. 38. Suurin osa elintarvikkeista tuotetaan asukkaiden palstaviljelmillä. ==Kyläkuva ja palvelut== Vybitin kylä koostuu puutarhapalstojen ympäröimistä omakotitaloista. Kylän eteläosassa sijaitsee luonnonmuistomerkiksi julistettu entisen kartanon puistoalue.Dokument, s. 50–51. Palveluihin kuuluvat lastentarha, keskikoulu, lastenkoti, kulttuuri- ja vapaa-ajankeskus, kirjasto, lääkintäasema ja posti. Eräitä julkisia palveluja on myös Svetlitsyssa. Vähittäiskaupasta huolehtii piirin kulutusosuuskunta.Dokument, s. 61–62, 98. ==Nähtävyydet== Seudulla on useita muinaisia asuin- ja hautapaikkoja. Gorodokin kylässä sijaitseva, 700–1200-luvulta peräisin oleva muinaislinna on valtakunnallinen suojelukohde. Rakennusmuistomerkkeihin kuuluu Vybitissä sijaitseva Vasiltšikovin ruhtinassuvun kartanoalue.Dokument, s. 128–129. ==Lähteet== * ===Viitteet=== ==Aiheesta muualla== * Vybitin kunnan sivusto Luokka:Novgorodin alueen kylät Luokka:Soltsyn piirin kunnat
Selejevo

Selejevo () on maalaiskunta ja sen keskuskylä Novgorodin alueen Poddorjen piirissä Venäjällä. Se sijaitsee Lovatjoen rannalla 35 kilometriä Poddorjesta kaakkoon.Generalnyi plan, s. 6. Kylässä on 330 ja kunnassa 660 asukasta (vuonna 2010)Generalnyi plan, s. 19–20.. ==Maantiede== Selejevon kunnan pinta- ala on 1 006,58 neliökilometriäGeneralnyi plan, s. 38.. Se rajoittuu pohjoisessa Staraja Russan, idässä Marjovon ja etelässä Holmin piireihin sekä lännessä Poddorjen kuntaan. Pinta-alasta 89,9 % on metsää ja 5,7 % maatalousmaata. Kunnan alueella virtaa Lovat ja sen sivujoki RedjaGeneralnyi plan, s. 12.. Seudulle suunnitellaan Poddorjen rauhoitusaluettaGeneralnyi plan, s. 17.. ==Asutus== Keskuskylän lisäksi kuntaan kuuluu 36 kylää: Astratovo, Belohnovo, Bezlovo, Blazniha, Bolšije Jazvištši, Dobrantsevo, Golovenka, Goluzino, Gorki, Gorodnja, Gubino, Kakovka, Kirkovo, Knjaštšino, Kolomno, Kuliki, Kursko, Ljublino, Lobyni, Malyje Jazvištši, Moltšanovo, Ovtšinnikovo, Pankovka, Peregino, Rjabkovo, Šalyžino, Slugino, Starokursko, Stehnovo, Teljatkino, Terebyni, Verhnjaja Pustoška, Vjazki, Vorotavino, Zaretšje ja ZarutševjeGeneralnyi plan, s. 7.. Selejevon jälkeen toiseksi suurin asutuskeskus on vajaan 200 asukkaan Peregino. Kymmenessä kylässä ei ole lainkaan vakituista asutusta ja useimmissa on vain muutama asukas. ==Liikenne, talous ja palvelut== Selejevosta linja-autoyhteydet Poddorjeen ja NovgorodiinGeneralnyi plan, s. 40.. Paikallisista elinkeinoista tärkeimpiä ovat erilaiset julkiset palvelut sekä maa- ja metsätalousGeneralnyi plan, s. 25.. Kunnassa toimii puunjalostusyrityksiä. 45 % työvoimasta työskentelee kunnan ulkopuolella ja 49 % työikäisistä ei käy ansiotöissäGeneralnyi plan, s. 24–25.. Keskuskylän palveluihin kuuluvat lastentarha, kulttuuritalo, kirjasto, lääkintäasema, yleinen sauna ja posti. Eräitä julkisia palveluja on myös Pereginossa.Generalnyi plan, s. 32–33. ==Nähtävyydet== Seudulla on lukuisia muinaisia asuin- ja hautapaikkoja. Lovatin rannalla Židovitšissa ja Kurskossa on kaksi muinaislinnaa.Generalnyi plan, s. 14–16. ==Lähteet== * ===Viitteet=== ==Aiheesta muualla== * Selejevon kunnan sivusto Luokka:Novgorodin alueen kylät Luokka:Poddorjen piirin kunnat
Ilan Rubin

Ilan Rubin (s. 7. heinäkuuta 1988 San Diego, Kalifornia, Yhdysvallat) on yhdysvaltalainen muusikko, joka on toiminut rumpalina yhtyeissä kuten Lostprophets, Nine Inch Nails, Angels and Airwaves ja Paramore. Hänellä on myös sooloprojekti nimeltään The New Regime, jonka musiikki on hänen itse kirjoittamaansa ja lisäksi hän soittaa itse kaikkia instrumentteja. Rubin oli mukana Nine Inch Nailsin kokoonpanossa kesän 2013 paluukiertueella. ==Lähteet== ==Aiheesta muualla== *The New Regime:n kotisivu *Ilan Rubinin henkilöesittely (ninwiki.com) Luokka:Yhdysvaltalaiset rumpalit Luokka:Vuonna 1988 syntyneet Luokka:Elävät henkilöt
Äärioikeisto, vastajihadismi ja terrorismi Euroopassa

Äärioikeisto, vastajihadismi ja terrorismi Euroopassa () on Øyvind Strømmenin julkaisema kirja, joka käsittelee Anders Behring Breivikin suorittaman Norjan vuoden 2011 terrori-iskun aatteellista taustaa. Strømmenin mielestä kouluilla ja vanhemmilla on kasvatustehtävä. ”Kun nuoren kykyä kriittiseen ajatteluun vahvistetaan, he saavat rokotuksen ääriaineisten tarjoamaa mielipideaineistoa vastan, ja tämä köyhdyttää ääriajattelun kasvupohjaa tuntuvasti.” Strømmen 2013, s. 92. Strømmenin mielestä norjalaisten olisi pitänyt ajoissa kiinnittää huomiota siihen vaaraan, jota jihadistien lisäksi äärioikeistolaiset ja monet muutkin ryhmät aiheuttavat avoimelle yhteiskunnalle.Strømmen 2013, s. 201. Strømmenin mukaan vastajihadistit ovat kauan flirttaileet terrorismin ajatuksen kanssa.Strømmen 2013, s. 211. Hänen mukaansa vastajihadistiselle kirjoittelulle on ominaista terrorismin avoimen tukemisen sijasta usko tulevaan sisällissotaan. Suomalaisen painoksen loppusanoissa Strømmen kirjoittaa, että tätä mielikuvaa on viritelty suomeksikin. Hän lukee vihamielistä suuntausta tukeviin kirjoittajiin perussuomalaisten Jussi Halla- ahon ja lainaa tämän tekstiä: Strømmen lopettaa kirjan sanoihin: ”Kun tanssitaan pogromien kuilun reunalla, on syytä huutaa varoitushuuto. Sen soiton kuunteleminen voi olla vaarallista. Se musiikki voi tappaa.”Strømmen 2013, s. 214. == Lähteet == == Aiheesta muualla == * Eurooppalainen äärioikeisto tappanut ainakin 249 ihmistä vuodesta 1990. Kansan uutiset 19.2.2013. * Harri Hautala: Øyvind Strømmen: Äärioikeisto, vastajihadismi ja terrorismi Euroopassa. Aamulehti 25.4.2013. Luokka:Kirjat politiikasta Luokka:Norjalaiset tietokirjat Luokka:Vuoden 2011 kirjat
Mauri Repo

Mauri Repo (31. tammikuuta 1945 – 19. toukokuuta 2002) oli Suomen Työväen Urheiluliitto TUL:n hiihdon päävalmentaja 1981–1987 ja tätä ennen TUL:n oto- valmentaja. Hän oli koulutukseltaan liikunnanopettaja ja toimi aikanaan myös Jyväskylän kaupungin liikuntatoimenjohtajana. Revolla oli merkittävä rooli paitsi TUL:n valmentajana myös valmentajien kouluttajana ja materiaalien tekijänä. Hän kirjoitti useita hiihtoon liittyviä valmennus- ja koulutusmateriaaleja. Revon kirjoittamissa valmennusoppaissa Hiihdon lajiosa (1974), Hiihdon lajiosa (1979), Nuorten hiihdon valmennusopas (1983) ja Hiihdon 2-tason koulutusmateriaali (1989) hän tuo esille ensimmäisenä kirjoittajana sauvakävelyharjoitukset ja sauvakävelyn merkityksen hiihtäjille. Sauvakävely ei omana kuntoliikuntamuotona ollut vielä tuolloin ollut yleisesti tiedossa. Repo kirjoitti lähes kymmenen valmennuskirjaa. ==Aiheesta muualla== * Hiihdon päävalmentaja Mauri Repo Suomen Työväen Urheiluliitto Luokka:Suomalaiset maastohiihtovalmentajat Luokka:Vuonna 1945 syntyneet Luokka:Vuonna 2002 kuolleet
Borneonkirjorastas

Borneonkirjorastas (Zoothera everetti) on rastaiden heimoon kuuluva varpuslintu. ==Levinneisyys== Borneonkirjorastasta tavataan kotoperäisenä Malesiassa. Lajin kannaksi arvioidaan 10 000–20 000 yksilöä, joista 6 000–15 000 on täysikasvuisia. Borneonkirjorastas on luokiteltu silmälläpidettäväksi ja sitä uhkaa metsien häviäminen. ==Elinympäristö== Borneonkirjorastas on elintavoiltaan piilotteleva. Sitä tavataan metsissä 1 200–2 300 metrin korkeudessa. Laji elää puiden alaosissa ja aluskasvillisuudessa. ==Lisääntyminen== Borneonkirjorastaan pesintöjä on todettu toukokuussa. Se tekee pesänsä tiheän kasvillisuuden joukkoon. ==Ravinto== Borneonkirjorastas käyttää ravinnokseen selkärangattomia, joita se etsii maasta, erityisesti kosteista kohdista ja purojen reunoilta. ==Lähteet== Luokka:Rastaat
Celebesinkirjorastas

Celebesinkirjorastas (Geokichla erythronota) on rastaiden heimoon kuuluva varpuslintu. ==Levinneisyys== Celebesinkirjorastasta tavataan kotoperäisenä Indonesiassa. Lajin populaatioksi arvioidaan 100 000–500 000 yksilöä. Se on luokiteltu silmälläpidettäväksi ja sitä uhkaa metsien häviäminen. ==Elinympäristö== Celebesinkirjorastas elää alankometsissä alle 1 000 metrin korkeudessa. ==Lähteet== Luokka:Rastaat
Tesseract

Tesseract on brittiläinen yhtye, joka soittaa progressiivista metallia. Yhtye on perustettu vuonna 2007. Tesseract on julkaissut tähän mennessä neljä studioalbumia. Niistä ensimmäinen, One sai ajankohdaksi 21. maaliskuuta 2011. Yhtyeen toinen levy, Altered State julkaistiin 27. toukokuuta 2013. Kolmas albumi Polaris julkaistiin 18. syyskuuta 2015 , neljäs ja samalla lyhyin albumi, Sonder 20. huhtikuuta 2018 ja uusin War of Being 15. syyskuuta 2023. ==Jäsenet== ===Nykyiset=== *Daniel Tompkins (Skyharbor) – laulu (2009–2011, 2014–present) *Alec "Acle" Kahney – kitara (2003–present) *James 'Metal' Monteith – kitara (2006–present) *Amos Williams – basso, taustalaulu (2006–present) *Jay Postones – rummut, lyömäsoittimet (2005–present) ===Entiset=== *Julien Perier – laulu (2004–2006) *Abisola Obasanya – laulu (2006–2008) *Elliot Coleman (ex-Sky Eats Airplane) – laulu (2011–2012) * Ashe O'Hara – laulu (2012–2014) ==Julkaisut== ;Studioalbumit * * * * * ;EP:t *Concealing Fate (2010) *Perspective (2012) *Errai (2016) ;Livealbumit *Odyssey/Scala (2015) ;Demot *TesseracT (2007) ;Singlet *"Nascent" (2011) *"Nocturne" (radio edit) (2012) *"Singularity" (radio edit) (2013) *"Messenger" (2015) *"Survival" (2015) *"Smile" (2017) *"Luminary" (2018) *"King" (2018) Luokka:Brittiläiset progressiiviset metalliyhtyeet
Sacco ja Vanzetti

thumb|Sacco (vasemmalla) ja Vanzetti. Nicola Sacco (22. huhtikuuta 1891 – 23. huhtikuuta 1927) ja Bartolomeo Vanzetti (11. kesäkuuta 1888 – 23. huhtikuuta 1927) olivat amerikanitalialaisia anarkisteja, jotka vuonna 1927 tuomittiin kuolemaan ryöstöstä ja murhasta. Heidät teloitettiin sähkötuolissa. Kumpikin kannatti anarkismin suuntausta, joka puolusti periksiantamatonta sotaa väkivaltaista ja sortavaa hallitusta vastaan. Vaikka todisteet heitä vastaan osoitettiin pääosin vääriksi, heidän radikaalisuutensa sai tuomariston ja valamiehistön kääntymään heitä vastaan. Heitä epäiltiin South Braintreella Massachusettsissa 15. huhtikuuta 1920 tapahtuneesta kenkätehtaan ryöstöstä ja sen kassanhoitajan ja vartijan murhista. (Alkuperäinen artikkeli vapaasti luettavana, pdf) Valamiehistö tuomitsi 14. heinäkuuta 1921 muutaman tunnin harkinnan jälkeen Saccon ja Vanzettin syyllisiksi ensimmäisen asteen murhaan. Useita tuomiosta tehtyjä valituksia rahoitti pääasiallisesti yksityinen Sacco and Vanzetti Defence Committee. Valitukset perustuivat ristiriitaisiin ballistisiin ja muihin todisteisiin ja ryöstöön osallistuneen kolmannen henkilön tunnustukseen. Tuomion täytäntöön pannut oikeusaste ja lopulta myös Massachusettsin korkein oikeus hylkäsi valitukset. Vuoteen 1925 mennessä oikeusjuttu oli saavuttanut suurta julkisuutta. Tuomittujen puolesta osoitettiin mieltä ympäri maailmaa. Sacco ja Vanzetti teloitettiin sähkötuolissa 23. elokuuta 1927. Tuomiota seurasi mellakoita Pariisissa, Lontoossa ja muissa kaupungeissa. ==Tapaus näytelmän aiheena== Vuonna 1935 sai kantaesityksensä tapaukseen väljästi pohjautuva näytelmä New Yorkin nukkuessa (Winterset), ja näytelmän pohjalta tehty samanniminen elokuva tuli ensi-iltaan seuraavana vuonna.. Viitattu 30.1.2023 ==Katso myös== *Wall Streetin pommi- isku ==Lähteet== Luokka:Amerikanitalialaiset Luokka:Yhdysvaltalaiset teloitetut Luokka:1920-luvun oikeustapaukset Luokka:Yhdysvaltalaiset anarkistit Luokka:Artikkelit useasta henkilöstä
Caribbean Cup

Caribbean Cup on vuodesta 1989 lähtien epäsäännöllisin väliajoin pidetty jalkapallon Karibian maiden mestaruusturnaus. Sen järjestäjänä toimi Karibian maiden jalkapalloliitto Caribbean Football Union (CFU). Caribbean Cup toimii myös Pohjois- ja Väli-Amerikan maiden mestaruusturnauksen CONCACAF Gold Cupin karsintakilpailuna. Sen edeltäjä oli vuosina 1978–1988 järjestetty Karibian mestaruusturnaus. == Isäntämaat ja mestarit == Vuosi Isäntämaa Kultaa Hopeaa Pronssia 1989 Barbados Grenada Guadeloupe 1990 Trinidad ja Tobago Turnaus keskeytettiin vallankaappausyrityksen takia. 1991 Jamaika Saint Lucia 1992 Trinidad ja Tobago Martinique 1993 Jamaika Martinique 1994 Trinidad ja Tobago Martinique Guadeloupe 1995 Jamaika Caymansaaret Saint Vincent ja Grenadiinit 1996 Trinidad ja Tobago Martinique 1997 Antigua ja Barbuda St. Kitts ja Nevis Saint Kitts ja Nevis 1998 Jamaika Trinidad ja Tobago 1999 Trinidad ja Tobago 2001 Trinidad ja Tobago Martinique 2005 Barbados 2007 Trinidad ja Tobago 2008 Jamaika Grenada Guadeloupe 2010 Martinique Guadeloupe 2012 Antigua ja Barbuda 2014 Jamaika == Mitalitaulukko == Nro Maa Mestaruus Hopeaa Pronssia 1\. 10 7 2 2\. 6 2 2 3\. 1 3 3 4\. 1 1 4 5\. 1 1 3 6\. 0 2 0 7\. 0 1 3 8\. 0 1 0 0 1 0 10\. 0 0 1 == Lähteet == *CFU Championship Rec.Sport.Soccer Statistics Foundation. ===Viitteet=== Luokka:Caribbean Cup
Harmaakirjorastas

Harmaakirjorastas (Geokichla princei) on rastaiden heimoon kuuluva varpuslintu. ==Levinneisyys== Harmaakirjorastasta tavataan Afrikan länsiosissa. Lajin kannan kokoa ei tiedetä, mutta sitä on kuvattu hyvin harvinaiseksi, joskin joillain Liberian alueilla paikallisesti yleiseksi. Se on kuitenkin luokiteltu elinvoimaiseksi. ==Lähteet== Luokka:Rastaat
Himalajankirjorastas

Himalajankirjorastas (Zoothera dixoni) on rastaiden heimoon kuuluva varpuslintu. == Levinneisyys == Himalajankirjorastasta tavataan Bhutanissa, Kiinassa, Intiassa, Laosissa, Myanmarissa, Nepalissa, Thaimaassa ja Vietnamissa. Lajin populaation kokoa ei tiedetä, mutta se on luokiteltu elinvoimaiseksi. == Lähteet == Luokka:Rastaat
Sähkökipinä

Sähkökipinä syntyy, kun korkea jännite aiheuttaa äkkinäisen läpilyönnin esim. ilmassa. Kipinää käytetään esim. ottomoottoreissa bensiinin sytyttämiseen sytytystulpan avulla. Sähköstaattinen varaus voi myös purkautua kipinäpurkauksena, välähtävänä ja kehoon osuessa tuntuvana kipinänä. == Katso myös == *Salama *Sähköstaattinen purkaus eli ESD *Kipinäinduktori *Wimshurstin influenssikone *Teslamuuntaja *Kipinätyöstö Luokka:Sähköiset ilmiöt
Intiankirjorastas

Intiankirjorastas (Geokichla wardii) on rastaiden heimoon kuuluva varpuslintu. ==Levinneisyys== Intiankirjorastasta tavataan Bhutanissa, Intiassa, Nepalissa ja Sri Lankassa. Lajin kannan kokoa ei tiedetä, mutta sitä on kuvattu paikalliseksi ja epätavalliseksi. Se on kuitenkin luokiteltu elinvoimaiseksi. ==Lähteet== Luokka:Rastaat
Isonokkarastas

Isonokkarastas (Zoothera monticola) on rastaiden heimoon kuuluva varpuslintu. ==Levinneisyys== Isonokkarastasta tavataan Bangladeshissa, Bhutanissa, Intiassa, Myanmarissa, Nepalissa ja Vietnamissa. Lajin kannan kokoa ei tiedetä, mutta sitä on kuvattu harvinaiseksi ja paikalliseksi. Se on kuitenkin luokiteltu elinvoimaiseksi. ==Lähteet== Luokka:Rastaat
Kameruninkirjorastas

Kameruninkirjorastas (Geokichla camaronensis) on rastaiden heimoon kuuluva varpuslintu. ==Levinneisyys== Kameruninkirjorastasta tavataan Afrikan länsi- ja keskiosissa. Lajia on kuvattu hyvin harvinaiseksi tai harvinaiseksi ja se on huonosti tunnettu. Se on kuitenkin luokiteltu elinvoimaiseksi. ==Lähteet== Luokka:Rastaat
Sä osaat!

Sä osaat! on Erinin 7. kesäkuuta 2013 julkaistu toinen sooloalbumi. Kaikki albumin kappaleet ovat Erinin itsensä sanoittamia ja säveltämiä. Tuottajina ovat toimineet debyyttialbumin tavoin Suvi Vainio ja Vesa Anttila. Albumi nousi ensimmäisellä listaviikollaan suoraan Suomen virallisen albumilistan ensimmäiseksi. Sä osaat! on myynyt vain viikko julkaisunsa jälkeen 27 594 kappaletta eli platinalevyyn oikeuttavan määrän. Sä osaat! pysyi pisimpään vuonna 2013 Suomen virallisen albumilistan ensimmäisellä sijalla, kahdeksan viikkoa. Albumin ensimmäinen single ”Ei taida tietää tyttö” julkaistiin digitaalisesti 15. toukokuuta. Samana päivänä se sai myös radioensisoittonsa. == Kappaleet == # # # # # # # # # # == Arvostelut == * Helsingin Sanomat: suopeaHelsingin Sanomat * Rytmi: Rytmi * Soundi: Soundi == Lähteet == Luokka:Vuoden 2013 albumit Luokka:Erinin albumit
Sacco

Sacco voi tarkoittaa ainakin seuraavia: *Sacco, kunta Italiassa *Sacco, joki Italiassa *Sacco di Roma, Rooman ryöstö vuonna 1527 ==Henkilöitä== *Albert Sacco, yhdysvaltalainen astronautti *Antonio Sacco, italialainen näyttelijä *Bruno Sacco, italialainen autosuunnittelija *Joe Sacco, maltalainen sarjakuvantekijä *Joe Sacco, yhdysvaltalainen jääkiekkoilija *Luigi Sacco, italialainen kryptoanalyytikko *Nicola Sacco, amerikanitalialainen anarkisti
Lassi Hurskainen

Lassi Elias Hurskainen (s. 8. huhtikuuta 1987 Joensuu) on suomalainen jalkapallomaalivahti, joka on tullut tunnetuksi YouTubessa julkaisemistaan jalkapalloaiheisista videoista. Niitä oli joulukuuhun 2013 mennessä katsottu yli yhdeksän miljoonaa kertaa. Hurskaisen jalkapalloura alkoi kotikaupungissaan Joensuussa, jossa hän pelasi juniorivuotensa edustaen Ratanoita, JiiPee:tä sekä JIPPOa. Vuonna 2006 Hurskainen liittyi niinikään joensuulaisen, juuri Kolmoseen nousseen, SC Riverballin edustusjoukkueeseen. Jo seuraavana vuonna Hurskainen siirtyi Ykkösessä pelaavaan JIPPOon. Kauden 2013 loppuun asti Hurskainen pelasi kotikaupungissaan edustaen pariin otteeseen sekä SC Riverballia, että JIPPOa. Vuosina 2008–2012 hän kävi yliopistoa Pohjois-Carolinan yliopistossa, Yhdysvalloissa, ja pelasi siellä yliopistosarjaa, mutta kävi aina Suomessa ollessaan pelaamassa SC Riverballin pelejä. Vuonna 2014 Hurskainen muutti Helsinkiin, ja siirtyi JIPOsta niinikään Ykkösessä tuolloin pelanneen HIFK:n riveihin. HIFK nousi kauden 2014 päätteeksi Veikkausliigaan ensimmäistä kertaa 43 vuoteen. Nousuun päättyneen kauden jälkeen Hurskainen alkoi kuitenkin keskittymään enemmän mediauraansa, ja siirtyi Kolmosessa pelaavaan Töölön Taistoon. Kaudelle 2018 Hurskainen siirtyi yhden kauden mittaisen tauon jälkeen pelaamaan espoolaiseen SexyPöxyihin, jossa Hurskaisesta tuli myös joukkueen kapteeni. Hurskaisen edustama SexyPöxyt pelasi kausina 2018–2022 Kolmosessa ja nousi Kakkoseen kaudelle 2023. Kaudella 2023 Hurskainen pelasi vain kaksi Kakkosen ottelua, ja kävi pelaamassa yhden ottelun Kolmosessa FC Espoon paidassa. Hurskainen kävi pelaamassa myös Pöxyjen kakkosjoukkueen peleissä sekä PK-35:n ja LehPan ikämiesten peleissä. Kaudelle 2024 hän siirtyi Vitosessa pelaavan Gilla FC:n riveihin. Lassi Hurskainen on pelannut myös futsalia kaudesta 2016–17 lähtien. Ensimmäisen futsalkautensa hän pelasi Töölön Taisto/SiHy -joukkueessa Futsal- Kolmosessa, josta hän siirtyi seuraavaksi kaudeksi Futsal-Kakkoseen ja SUMU/Tekomoon. SUMU/Tekomossa Hurskainen pelasi Futsal-Kakkosta neljä kautta, joiden jälkeen hän on pelannut samalla sarjatasolla PK-35:ssä, FC Viikingit/S.C.P:ssä sekä EBK/Suvelassa, jossa hän pelaa kaudella 2023–24. == Televisio == Hurskainen on juontanut Nelosella Elixir-nimistä urheilu- ja hyvinvointiohjelmaa. ==Lähteet== == Aiheesta muualla == * Tässä on ehkä Suomen tunnetuin futari. HS 22.7.2015. Luokka:Suomalaiset jalkapallomaalivahdit Luokka:Vuonna 1987 syntyneet Luokka:Elävät henkilöt
Troil

Troil [tru:il], alkujaan Troilius, on alkujaan ruotsalainen sukunimi. Arkkipiispa Samuel Troiliuksen lapset aateloitiin nimellä von Troil.Otavan Iso tietosanakirja, Otava 1966, osa 8, palsta 1616 ==Nimen kantajia== * Birger Gustaf Samuel von Troil (1868–1926), suomalainen kuvernööri ja pankinjohtaja * Eric von Troil (1865–1937), kihlakunnantuomari, laamanni, vapaaherra ja RKP:n kansanedustaja * Gösta von Troil (1837–1909), Suomen Pankin pääjohtaja, kuvernööri ja senaattori * Hjalmar Fridolf Samuel von Troil (1861–1914), suomalainen vapaaherra, tilanomistaja ja valtiopäivämies * Knut von Troil (1760–1825), suomalainen upseeri, Anjalan liiton jäsen * Knut Uno Axel Samuel von Troil (1831–1905), suomalainen upseeri ja valtiopäivämies * Matilda von Troil (1869–1930), Helsingin Suomalaisen yhteiskoulun johtaja, Kansallisteatterin apulaisjohtaja * Samuel Werner von Troil vanhempi (1798–1865), suomalainen upseeri ja kuvernööri * Samuel Werner von Troil (nuorempi) (1833–1900), suomalainen senaattori ja maamarsalkka * Uno von Troil (1746–1803), Uppsalan arkkipiispa * Walter Werner Axel von Troil (1863–1934), suomalainen virka- ja valtiopäivämies. ==Muita== *Von Troilin senaatti, Suomen senaatti vuosina 1885–1891 ==Lähteet==
Robert F. Kennedyn ihmisoikeuspalkinto

Robert F. Kennedy ihmisoikeuspalkinto on vuodesta 1984 jaettu ihmisoikeuspalkinto. Palkinto on nimetty Yhdysvaltain entisen oikeusministerin Robert Kennedyn mukaan. ==Palkinnon saajat== vuosi saaja maa tai järjestö 2019 La Unión del Pueblo Entero Angry Tias Pidätetty maahanmuuttajien solidaarisuuskomitea 2018 Color of Change 2018 Kansainvälinen alkuperäiskansojen neuvosto 2018 March For Our Lives 2018 United We Dream 2017 Alfredo Romero 2016 Andrea C. James 2015 Natalia Taubina 2014 Adilur Rahman Khan 2013 Ragia Omran 2012 Librada Paz 2011 Frank Mugisha 2010 Abel Barrera Hernández 2009 Magodonga Mahlangu 2009 Women of Zimbabwe Arise 2008 Aminatou Haidar 2007 Mohammed Ahmed Abdallah 2006 Sonia Pierre 2005 Stephen Bradberry 2004 Delphine Djiraibe 2003 Immokalee-työntekijöiden koalitio 2002 Loune Viaud 2001 Darci Frigo 2000 Martin Macwan 1999 Michael Kpakala Francis 1998 Berenice Celeyta 1998 Gloria Florez 1998 Jaime Prieto 1998 Mario Calixto 1997 Sezgin Tanrikulu 1997 Senal Sarihan 1996 Anonymous 1995 Kailash Satyarthi 1995 Nguyen Dan Que 1995 Doan Viet Hoat 1994 Wei Jingsheng 1994 Ren Wanding 1993 Bambang Widjojanto 1992 Chakufwa Chihana 1991 Avigdor Feldman 1991 Raji Sourani PLO 1990 Amilcar Mendez Urizar 1989 Fang Lizhi 1988 Gibson Kamau Kuria 1987 Kim Geun-tae 1987 In Jae-keun 1986 Zbigniew Bujak 1986 Adam Michnik 1985 Allan Boesak Etelä-Afrikka 1985 Beyers Naude Etelä-Afrikka 1985 Winnie Mandela Etelä-Afrikka 1984 CoMadres ==Lähteet== Luokka:Ihmisoikeuspalkinnot
Roscoe Lockwood

Roscoe Conkling Lockwood (22. marraskuuta 1875 Upper Pittsgrove, New Jersey – 24. marraskuuta 1960 Moorestown, New Jersey) oli yhdysvaltalainen soutaja ja olympiavoittaja. Hän kilpaili vuoden 1900 kesäolympialaisissa Pariisissa ja kuului siellä miesten kahdeksikossa kultaa voittaneeseen Vesper Boat Club -joukkueeseen. Myöhemmin Lockwoodista tuli alkoholivalvontaviraston Moorestownin-osaston päätarkastaja New Jerseyssä.Roscoe Lockwood Bio, Stats, and Results | Olympics at Sports-Reference.com == Lähteet == Luokka:Yhdysvaltalaiset soutajat Luokka:Yhdysvaltalaiset olympiavoittajat Luokka:Vuonna 1875 syntyneet Luokka:Vuonna 1960 kuolleet
Ei taida tietää tyttö

”Ei taida tietää tyttö” on Erinin toisen sooloalbumin, Sä osaat!, ensimmäinen single. Single julkaistiin digitaalisesti 15. toukokuuta 2013, se sai samana päivänä myös ensisoittonsa radiossa. Kappaleen on säveltänyt ja sanoittanut Erin itse. Kappale kertoo nuoren tytön baarikäyttäytymisestä. Musiikkikustantajat ry valitsi ”Ei taida tietää tyttö” -kappaleen vuoden biisiksi 25. syyskuuta 2014. == Kappaleet == # == Listasijoitukset == Lista Paras sijoitus Suomen virallinen singlelista 10 Suomen virallinen latauslista 5 Radiolista 1 == Lähteet == Luokka:Vuoden 2013 kappaleet Luokka:Erinin kappaleet
Ákos Vereckei

Ákos Vereckei (s. 26. elokuuta 1977 Budapest) on unkarilainen meloja ja kaksinkertainen olympiavoittaja.Ákos Vereckei Bio, Stats, and Results | Olympics at Sports-Reference.com Kesäolympialaisissa 2000 Sydneyssä Vereckei voitti kultaa 1 000 metrin kajakkinelikossa ja sijoittui neljänneksi 500 metrin kajakkiyksikössä. Vuoden 2004 kesäolympialaisissa Ateenassa hän voitti toisen kultamitalin 1 000 metrin kajakkinelikossa, ja tällä kertaa hän sijoittui 500 metrin kajakkiyksikössä viidenneksi. Vuoden 2008 kesäolympialaisissa Pekingissä Vereckei sijoittui 500 metrin kajakkiyksikössä kuudenneksi ja 1 000 metrin kajakkinelikossa viidenneksi. Vereckei on voittanut ratamelonnan maailmanmestaruuskilpailuissa kuudesti kultaa ja lisäksi hopeaa ja pronssia kahdesti kumpaakin. == Lähteet == Luokka:Unkarilaiset melojat Luokka:Unkarilaiset olympiavoittajat Luokka:Vuonna 1977 syntyneet Luokka:Elävät henkilöt
Catherine Tate

Catherine Tate (s. 12. toukokuuta 1968) on englantilainen näyttelijä, koomikko ja kirjailija. Hänet tunnetaan muun muassa roolistaan Tohtorin matkakumppanina Donna Noblena televisiosarjassa Doctor Who sekä omasta sketsisarjastaan The Catherine Tate Show. ==Varhainen elämä ja koulutus== Tate − alkuperäiseltä nimeltään Catherine Ford − syntyi Bloomsburyn kaupunginosassa Lontoossa. Hän kasvoi ainoana lapsena äitinsä ja isoäitinsä kanssa, sillä hänen vanhempansa olivat eronneet jo ennen hänen syntymäänsä. Lapsena Tate kärsi pakko- oireisesta häiriöstä, joka keskittyi sanasuhteisiin. Hän ei esimerkiksi voinut jättää paitaa (engl. jumper) lattialle, koska hänen äitinsä nimi alkoi J:llä kuten kyseinen sanakin, ja tämä olisi tuonut hänelle "epäonnea". Teini- ikäisestä lähtien Tate tähtäsi näyttelijän uralle. Hän pyrki opiskelemaan Central School of Speech and Dramaan neljä kertaa ennen kuin pääsi sisään 21-vuotiaana. ==Ura== Valmistuttuaan Tate aloitti uransa melko tavallisesti vieraillen televisiosarjoissa kuten Sairaalaelämää, The Bill ja London’s Burning sekä pienissä rooleissa Royal Shakespeare Companyn näytelmissä. Vuodesta 1996 alkaen hän alkoi esiintyä myös stand up -koomikkona, ja vuonna 2000 hän osallistui Edinburgh Festivalilla Lee Mackin New Bits -show’hun. Seuraavana vuonna hän palasi oman show’nsa kanssa. Tatea lähestyttiin vuonna 2004 Edinburgh Festivalilla BBC:n sen aikaisen komedian vastaavan Geoffrey Perkinsin toimesta. Hän rohkaisi Tatea kehittämään ideoita omiin hahmoihin. Näin Tate sai idean koululaisteini-Lauren Cooperista, joka myöhemmin päätyi myöhemmin Taten omaan ohjelmaan. Hahmon pääpiirteisiin kuului tarttuva lausahdus, Am I bovvered?, suomennettuna Haittaako minua? jota hahmo hoki aina, kun oli väärässä eri asioista. Tate sai oman ohjelman, The Catherine Tate Shown. Sitä esitettiin BBC Twolla vuosina 2004−2007. Se keskittyi tilannekomiikkaan ja Taten hahmojen elämään. Tunnetuimpiin hahmoihin kuuluivat uhmakas koululaistyttö Lauren Cooper ja toisista selän takana pahaa puhuva mummo, Joannie "Nan" Taylor. Doctor Whossa Tate esiintyi ensimmäistä kertaa joulun 2006 erikoisjaksossa ”Morsian karkuteillä” (”The Runaway Bride”), jonka jälkeen Tohtorin matkakumppanina aloitti kuitenkin Freema Agyemanin näyttelemä Martha Jones. Kesällä 2007 ilmoitettiin, että Tate palaisi rooliinsa koko vuoden 2008 neljännen tuotantokauden ajaksi. Hän jatkoi sarjassa aina vuoteen 2010, jolloin Tohtori ja matkakumppani vaihtuivat Matt Smithiin ja Karen Gillaniin. Tate on näytellyt Doctor Whon jälkeen muun muassa erikoisprojektipäällikkö Nellie Bertramia Yhdysvaltain Konttorissa 2011–2013. Hahmo esiteltiin seitsemännen tuotantokauden päätösjaksossa ja esiintyi vierailevana kahdeksannella kaudella, mutta yhdeksännellä ja viimeisellä kaudella Tate korotettiin sarjan päänäyttelijöihin. ==Lähteet== Luokka:Englantilaiset näyttelijät Luokka:Englantilaiset kirjailijat Luokka:Vuonna 1968 syntyneet Luokka:Elävät henkilöt
Hans Grieder

Hans Grieder (12. marraskuuta 1901 – 1973) oli sveitsiläinen voimistelija ja olympiavoittaja. Hän voitti vuoden 1928 kesäolympialaisissa Amsterdamissa kultaa joukkuekilpailussa ja sai siinä lisäksi pronssimitalin vuoden 1924 kesäolympialaisissa Pariisissa. Yksilönä Grieder sijoittui muun muassa moniottelussa 22. sijalle Pariisin olympialaisissa ja 18. sijalle Amsterdamissa neljä vuotta myöhemmin.Hans Grieder Bio, Stats, and Results | Olympics at Sports-Reference.com == Lähteet == Luokka:Sveitsiläiset telinevoimistelijat Luokka:Sveitsiläiset olympiavoittajat Luokka:Vuonna 1901 syntyneet Luokka:Vuonna 1973 kuolleet
Luukaupunki

Luukaupunki () on ensimmäinen osa kuusiosaisesta kirjasarjasta Varjojen kaupungit, jonka on kirjoittanut Cassandra Clare. Kirja julkaistiin englanniksi vuonna 2007 ja se suomennettiin vuonna 2009. Kirjasta on tehty myös elokuva, joka sai ensi-iltansa elokuussa 2013 nimellä Varjojen kaupungit: Luukaupunki. == Juoni == Tarina alkaa, kun 15-vuotias Clary Fray todistaa Pandemonium-nimisellä klubilla. Klubilla hän todistaa nuoren pojan murhaa, jota kukaan muu ei tunnu näkevän. Sitten Claryn äiti katoaa mystisesti ja tyttö tutustuu nuoreen ja ylimieliseen Jace Waylandiin, joka on varjometsästäjä. Varjometsästäjien tehtävänä on suojella ihmiskuntaa pahoilta olennoilta. Clary sukeltaa ystävänsä Simonin kanssa maailmaan, joka on täynnä ihmissusia, vampyyreja, keijuja ja muita mitä ihmeellisimpiä olentoja. Jacen, Isabellen, Alecin ja Simonin kanssa Clary päätyy etsimään äitiään ja saa samalla tietää itsekin olevansa varjometsästäjien sukua, kuten äitinsäkin. Hän saa myös tietää että hänen äitinsä on varastanut Muutoksen maljan, jolla voi tehdä ihmisistä Nefilejä eli Varjometsästäjiä. Clary lähtee ystäviensä kanssa etsimään Muutoksen maljaa, kun he lopulta löytävät sen niin Jacen, Isabellen ja Alecin mentori Hodge Starkweather ottaa Muutoksen maljan ja vie sen Valentinelle. Vastineeksi Valentine poistaa Hodgen kirouksen. Jace lähtee etsimään Valentinea, mutta jää kiinni. Clary lähtee pelastamaan häntä. Clary ja Jace rakastuvat lopulta, mutta kun Valentine saa Jacen kiinni Valentine kertoo että hän on Jacen isä ja että Claryn äiti Jocelyn on Jacen äiti eli Clary ja Jace ovat sisaruksia ==Lähteet== Luokka:Vuoden 2009 kirjat Luokka:Varjojen kaupungit Luokka:Seulonnan keskeiset artikkelit
Yleistetty Riemannin hypoteesi

Yleistetyn Riemannin hypoteesin (Dirichlet'n L-funktioille) muotoili todennäköisesti ensimmäisen kerran Adolf Piltz vuonna 1884. Kuten tavallisella Riemannin hypoteesillä, myös yleistetyllä hypoteesillä on pitkälle meneviä seurauksi alkulukujen jakaumasta. Formaali muotoilu hypoteesille on seuraava: Dirichlet'n karakteri on täysin multiplikatiivinen aritmeettinen funktio \chi siten että on olemassa positiivinen kokonaisluku k jolle χ(n + k) = χ(n) kaikilla n χ(n) = 0 kun gcd(n, k) > 1. Jos tällainen karakteri on olemassa, määritellään vastaava Drichlet'n L-funktio asettamalla : L(\chi,s) = \sum_{n=1}^\infty \frac{\chi(n)}{n^s} kaikilla kompleksiluvuilla s, joiden reaaliosa on suurempi kuin yksi. Tämä voidaan jatkaa analyyttisellä jatkeella koko kompleksitason meromorfiseksi funktioksi. Yleistetyn Riemannin hypoteesi kuuluu seuraavasti: Jos jokaisella Dirichlet'n karakterilla \chi ja jokaisella kompleksiluvulla s, joilla 0<\operatorname{Re }s<1 on voimassa L(\chi,s)=0, niin s=1/2. Tapauksessa \chi (n)=1 kaikilla n väite pelkistyy tavalliseksi Riemannin hypoteesiksi. Luokka:konjektuurit Luokka:Algebrallinen geometria
Reginald Brooks-King

Reginald Brooks-King (27. elokuuta 1861 Monmouth, Monmouthshire – 19. syyskuuta 1938 Honiton, Devon) oli brittiläinen jousiampuja ja olympiamitalisti. Hän kilpaili vuoden 1908 kesäolympialaisissa Lontoossa ja sai siellä hopeaa miesten kaksoisyorkilaiskierroksella.Reginald Brooks-King Bio, Stats, and Results | Olympics at Sports-Reference.com == Lähteet == Luokka:Brittiläiset jousiampujat Luokka:Brittiläiset olympiamitalistit Luokka:Vuonna 1861 syntyneet Luokka:Vuonna 1938 kuolleet
Tuhkakaupunki

Tuhkakaupunki () on toinen osa kuusiosaisesta kirjasarjasta Varjojen kaupungit, jonka on kirjoittanut Cassandra Clare. Kirja julkaistiin englanniksi vuonna 2008 ja se suomennettiin vuonna 2010. Tuhkakaupunki kertoo, mitä Clarylle ja Jacelle tapahtuu Luukaupungin tapahtumien jälkeen. == Arvostelut == Duluth News Tribune -lehden Ashley Johnholtz kehui Tuhkakaupunkia ja kehui kirjaa "mukaansatempaavaksi". Kirkus Reviewsin Cassandra Clare piti kirjasta, mutta varoitti, että "insestiset sävyt saattavat olla joillekin liian häiritseviä". Common Sense Median Matt Berman antoi kirjalle neljä tähteä ja kutsui sitä "mukaansatempaavaksi", mutta varoitti samalla vanhempia väkivallasta ja mahdollisesta insestistä. Seventeen Magazine -lehti antoi positiivisen arvion, jonka mukaan kirja oli "älykäs, hauska ja romanttinen". == Lähteet == Luokka:Vuoden 2010 kirjat Luokka:Varjojen kaupungit
Lasikaupunki

Lasikaupunki () on kolmas osa kuusiosaisesta kirjasarjasta Varjojen kaupungit, jonka on kirjoittanut Cassandra Clare. Kirja julkaistiin englanniksi vuonna 2009 ja se suomennettiin vuonna 2011. Luokka:Vuoden 2011 kirjat Luokka:Varjojen kaupungit
Langenneiden enkelten kaupunki

Langenneiden enkelten kaupunki () on neljäs osa kuusiosaisesta kirjasarjasta Varjojen kaupungit, jonka on kirjoittanut Cassandra Clare. Kirja julkaistiin englanniksi vuonna 2011 ja se suomennettiin vuonna 2012. Luokka:Vuoden 2012 kirjat Luokka:Varjojen kaupungit
Kadotettujen sielujen kaupunki

Kadotettujen sielujen kaupunki () on viides osa kuusiosaisesta kirjasarjasta Varjojen kaupungit, jonka on kirjoittanut Cassandra Clare. Kirja julkaistiin englanniksi vuonna 2012 ja se suomennettiin vuonna 2013. Luokka:Vuoden 2013 kirjat Luokka:Varjojen kaupungit
Alphonse Decuyper

Alphonse Decuyper (1877 – ?) oli ranskalainen vesipalloilija ja olympiamitalisti. Hän kilpaili vuoden 1900 kesäolympialaisissa Pariisissa ja kuului siellä lajissa pronssia saaneeseen Libellule de Paris -joukkueeseen. == Lähteet == Luokka:Ranskalaiset vesipalloilijat Luokka:Ranskalaiset olympiamitalistit Luokka:Vuonna 1877 syntyneet Luokka:Kuolinvuosi puuttuu
Austin Clapp

Austin Rhone Clapp (8. marraskuuta 1910 Farmington, New Hampshire – 22. joulukuuta 1971 Woodside, Kalifornia) oli yhdysvaltalainen uimari, vesipalloilija ja olympiavoittaja. Vuoden 1928 kesäolympialaisissa Amsterdamissa hän oli mukana voittamassa kultamitalia miesten 4 × 200 metrin vapaauintiviestissä. Hän teki tässä tapahtumassa joukkueensa kanssa uuden maailmanennätyksen ajalla 9:36.2. Lisäksi Clapp sijoittui samoissa olympialaisissa 400 metrin vapaauinnissa viidenneksi ja kilpaili myös 1 500 metrin vapaauinnissa. Vuoden 1932 kesäolympialaisissa Los Angelesissa Clapp kuului vesipallossa pronssia saaneeseen joukkueeseen.Austin Clapp Bio, Stats, and Results | Olympics at Sports-Reference.com Clapp voitti NCAA- ja AAU-tittelit. Hän opiskeli Stanfordin yliopistossa ja työskenteli juristina San Franciscossa. == Lähteet == Luokka:Yhdysvaltalaiset uimarit Luokka:Yhdysvaltalaiset vesipalloilijat Luokka:Yhdysvaltalaiset olympiavoittajat Luokka:Vuonna 1910 syntyneet Luokka:Vuonna 1971 kuolleet
Erwin Franzkowiak

Erwin Franzkowiak (20. marraskuuta 1894 – 19. maaliskuuta 1984) oli saksalainen maahockeypelaaja ja olympiamitalisti. Hän kilpaili vuoden 1928 kesäolympialaisissa Amsterdamissa ja kuului siellä lajissa pronssia saaneeseen miesten joukkueeseen.Erwin Franzkowiak Bio, Stats, and Results | Olympics at Sports-Reference.com == Lähteet == Luokka:Saksalaiset maahockeypelaajat Luokka:Saksalaiset olympiamitalistit Luokka:Vuonna 1894 syntyneet Luokka:Vuonna 1984 kuolleet
Dorothy Greenhough-Smith

Dorothy Vernon Greenhough-Smith (Muddock-; 27. syyskuuta 1882 Yarm, Stockton-on-Tees – 9. toukokuuta 1965 Royal Tunbridge Wells, Kent) oli brittiläinen taitoluistelija ja olympiamitalisti. Hän oli kirjailija J. E. Preston Muddockin tytär ja meni 17-vuotiaana naimisiin toimittaja Herbert Greenhough Smithin kanssa.Dorothy Greenhough-Smith Bio, Stats, and Results | Olympics at Sports-Reference.com Greenhough-Smith sai vuoden 1908 kesäolympialaisissa Lontoossa naisten yksinluistelussa pronssia. Greenhough-Smith voitti taitoluistelun Ison-Britannian-mestaruuden 1908 ja 1911. Taitoluistelun maailmanmestaruuskilpailuissa hän pääsi hopeasijalle 1912. Hän oli myös tennispelaaja ja kilpaili Wimbledon-turnauksessa. == Lähteet == Luokka:Brittiläiset taitoluistelijat Luokka:Brittiläiset olympiamitalistit Luokka:Brittiläiset tennispelaajat Luokka:Vuonna 1882 syntyneet Luokka:Vuonna 1965 kuolleet
Philip Schuster

Philip Nat Schuster (24. tammikuuta 1883 Wisconsin – 31. lokakuuta 1926 Chicago, Illinois) oli yhdysvaltalainen voimistelija ja olympiamitalisti. Hän kilpaili vuoden 1904 kesäolympialaisissa Saint Louisissa ja kuului siellä joukkuekilpailussa pronssia saaneeseen Chicagon Central Turnvereiniin. Lisäksi hän kilpaili samoissa olympialaisissa muun muassa moniottelun yksilökilpailussa jääden 51. sijalle.Philip Schuster Bio, Stats, and Results | Olympics at Sports-Reference.com == Lähteet == Luokka:Yhdysvaltalaiset telinevoimistelijat Luokka:Yhdysvaltalaiset olympiamitalistit Luokka:Vuonna 1883 syntyneet Luokka:Vuonna 1926 kuolleet
Helmut Cämmerer

Helmut Cämmerer (5. toukokuuta 1911 Hampuri – 4. lokakuuta 1997 Buchholz in der Nordheide) oli saksalainen meloja ja olympiamitalisti. Hän sai 1 000 metrin kajakkiyksikössä hopeaa sekä vuoden 1936 kesäolympialaisissa Berliinissä että vuoden 1938 ratamelonnan maailmanmestaruuskilpailuissa.Helmut Cämmerer Bio, Stats, and Results | Olympics at Sports-Reference.com == Lähteet == Luokka:Saksalaiset melojat Luokka:Saksalaiset olympiamitalistit Luokka:Vuonna 1911 syntyneet Luokka:Vuonna 1997 kuolleet
Gunnar Åkerlund

Ernst Gunnar Åkerlund (20. marraskuuta 1923 Nyköping – 4. lokakuuta 2006 Nyköping) oli ruotsalainen meloja, olympiavoittaja ja maailmanmestari.Gunnar Åkerlund Bio, Stats, and Results | Olympics at Sports-Reference.com Vuoden 1948 kesäolympialaisissa Lontoossa Åkerlund ja hänen parinsa Hans Wetterström voittivat 10 000 metrin kajakkikaksikossa kultaa, ja vuoden 1952 kesäolympialaisissa Helsingissä he saivat siinä hopeaa. Åkerlund voitti maailmanmestaruuskilpailuissa kaksi kultaista ja yhden hopeisen mitalin. == Lähteet == Luokka:Ruotsalaiset melojat Luokka:Ruotsalaiset olympiavoittajat Luokka:Vuonna 1923 syntyneet Luokka:Vuonna 2006 kuolleet
Minna Leinonen

Minna Leinonen (s. 18. elokuuta 1981 Ristijärvi) on suomalainen urheiluampuja. Hän edustaa seuratasolla Keski-Suomen Ampujia. Leinonen voitti ilmakiväärillä kultaa Ateenan paralympialaisissa 2004. Vuonna 2014 hän voitti MM-kultaa ilmakiväärin makuukilpailussa Saksan Suhlissa. Leinonen kilpailee vammaisluokassa SH 2. Hänen ennätyksensä 60 laukauksen sarjassa makuulta on 600, jonka hän saavutti muun muassa Pohjoismaiden mestaruuskisoissa Karstulassa 2007. Samana vuonna hän voitti Euroopan mestaruuden Suhlissa. Siellä hän ampui myös pienoiskiväärillä ja sijoittui neljänneksi. Pekingin paralympialaisissa 2008 Leinonen oli 11:s ja Lontoon paralympialaisissa 2012 14:s. Vuoden 2006 maailmanmestaruuskilpailuissa Sveitsin Sargansissa Leinonen oli ilmakiväärillä neljäs ja pienoiskiväärillä viides. Vuonna 2013 Leinonen ampui Turkin Antalyan maailmancupissa luokassaan silloisen maailmanennätystuloksen 636,5. Vuoden 2014 MM-kisoissa hän ampui luokassaan Suomen ennätyksen 637,8. Marraskuussa 2014 Suomen Ampumaurheiluliitto valitsi Leinosen toistamiseen vuoden ampumaurheilijaksi. ==Lähteet== Luokka:Suomalaiset ampujat Luokka:Vuonna 1981 syntyneet Luokka:Elävät henkilöt
Knud Vermehren

Knud Frederik Rasmus Vermehren (19. joulukuuta 1890 Kööpenhamina – 1. tammikuuta 1985 Gentofte) oli tanskalainen voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa vapaan järjestelmän joukkuekilpailussa.Knud Vermehren Bio, Stats, and Results | Olympics at Sports-Reference.com == Lähteet == Luokka:Tanskalaiset voimistelijat Luokka:Tanskalaiset olympiavoittajat Luokka:Vuonna 1890 syntyneet Luokka:Vuonna 1985 kuolleet
Maurice van den Bemden

Maurice van den Bemden (1898 – ?) oli belgialainen maahockey- sekä tennispelaaja ja olympiamitalisti. Hän kilpaili vuoden 1920 kesäolympialaisissa Antwerpenissä ja kuului siellä maahockeyssa pronssia saaneeseen joukkueeseen. Lisäksi hän osallistui samoissa kisoissa sekä tenniksen kaksin- että nelinpeliin.Maurice Van Den Bemden Bio, Stats, and Results | Olympics at Sports-Reference.com == Lähteet == Luokka:Belgialaiset maahockeypelaajat Luokka:Belgialaiset olympiamitalistit Luokka:Belgialaiset tennispelaajat Luokka:Vuonna 1898 syntyneet Luokka:Kuolinvuosi puuttuu
Baldo Baldi

Baldo Baldi (19. helmikuuta 1888 Livorno – 21. joulukuuta 1961 Livorno) oli italialainen miekkailija ja kaksinkertainen olympiavoittaja. Hän kilpaili vuoden 1920 kesäolympialaisissa Antwerpenissä ja voitti siellä kultamitalit sekä floretin että säilän joukkuekilpailussa. Lisäksi hän kilpaili säilän yksilökilpailussa, mutta jäi siinä 12. sijalle.Baldo Baldi Bio, Stats, and Results | Olympics at Sports-Reference.com == Lähteet == Luokka:Italialaiset miekkailijat Luokka:Italialaiset olympiavoittajat Luokka:Vuonna 1888 syntyneet Luokka:Vuonna 1961 kuolleet
Octavio Antonio Beras Rojas

Octavio Antonio Beras Rojas (16. marraskuuta 1906 – 30. marraskuuta 1990) oli dominikaanilainen roomalaiskatolinen arkkipiispa ja yksi kirkon kardinaaleista.Catholic-Hierarchy.org: Octavio Antonio Cardinal Beras Rojas Hän oli maansa ensimmäinen kardinaali.The Cardinals of the Holy Roman Church: BERAS ROJAS, Octavio Antonio Beras Rojas syntyi Octavio Beras Zorrillan ja Teresa Rojas Santanan kolmesta lapsesta vanhimpana. Hän opiskeli Santo Domingossa ja vuonna 1926 Roomassa, josta joutui terveyssyistä palaamaan kotimaahan. Hän sai pappisvihkimyksen Santo Domingon arkkihiippakunnassa 13. elokuuta 1933, ja hänet nimitettiin saman arkkihiippakunnan koadjuuttoriarkkipiispaksi sekä Euchaitaen titulaariarkkipiispaksi 2. toukokuuta 1945. Piispaksi konsekroinnin suoritti 12. elokuuta Manuel Arteaga y Betancourt, jota avustivat Enrique Pérez Serantes ja Aloysius Joseph Willinger. Beras Rojasista tuli Santo Domingon arkkipiispa 10. joulukuuta 1961. Hän sai 8. joulukuuta 1962 lisäksi nimityksen maan sotilasarkkipiispaksi. Hänet ylennettiin kardinaaliksi 24. toukokuuta 1976, jolloin hän sai nimityksen San Siston kardinaalipapiksi. Hän jäi eläkkeelle Santo Domingon arkkipiispan tehtävistä 15. marraskuuta 1981 ja sotilasarkkipiispan tehtävistä 4. huhtikuuta 1982. Beras Rojas osallistui Vatikaanin toiseen kirkolliskokoukseen ja vuonna 1978 kahteen konklaaviin. == Lähteet == Luokka:Dominikaanilaiset kardinaalit Luokka:Katoliset arkkipiispat Luokka:Vuonna 1906 syntyneet Luokka:Vuonna 1990 kuolleet
Ricardo Pittini Piussi

Ricardo Pittini Piussi (30. huhtikuuta 1876 Tricesimo – 10. joulukuuta 1961) oli syntyjään italialainen, Dominikaanisessa tasavallassa toiminut roomalaiskatolinen arkkipiispa. Hänet vihittiin salesiaanien papiksi 22. tammikuuta 1899 ja nimitettiin Santo Domingon arkkihiippakunnan johtoon 11. lokakuuta 1935. Piispaksi vihkiminen seurasi 8. joulukuuta. Pääkonsekraattorina toimi Joseph-Marie Le Gouaze, jota avustivat Luis Antonio de Mena Steinkoft ja Edwin Vincent Byrne.Catholic-Hierarchy.org: Archbishop Ricardo Pittini Piussi, S.D.B. Vuonna 1958 Pittini Piussi sai lisäksi nimityksen Dominikaanisen tasavallan sotilaspiispaksi. Hän toimi sekä sotilaspiispana että Santo Domingon arkkipiispana kuolemaansa saakka. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1876 syntyneet Luokka:Vuonna 1961 kuolleet
John Mark Gannon

John Mark Gannon (12. kesäkuuta 1877 Erie – 5. syyskuuta 1968) oli yhdysvaltalainen roomalaiskatolinen arkkipiispa. Hänet vihittiin papiksi pennsylvanialaiseen Erien hiippakuntaan 21. joulukuuta 1901 ja nimitettiin sen vihkipiispaksi sekä Nilopoliin titulaaripiispaksi 13. marraskuuta 1917. Piispaksi vihkiminen seurasi 6. helmikuuta 1918. Pääkonsekraattorina toimi Michael John Hoban, jota avustivat Philip Richard McDevitt ja John Joseph McCort.Catholic-Hierarchy.org: Archbishop John Mark Gannon Gannon sai 26. elokuuta 1920 nimityksen Erien piispaksi, ja hänet asetettiin tähän virkaan 16. joulukuuta. Hänelle myönnettiin 25. marraskuuta 1953 arkkipiispan henkilökohtainen arvonimi. Hän jäi eläkkeelle 9. joulukuuta 1966, jolloin hän sai nimityksen Tacaratan titulaariarkkipiispaksi. == Lähteet == Luokka:Yhdysvaltalaiset katoliset arkkipiispat Luokka:Vuonna 1877 syntyneet Luokka:Vuonna 1968 kuolleet